

РЕПУБЛИКА СРБИЈА – АП ВОЈВОДИНА

ОПШТИНА КОВАЧИЦА

Штаб В/С

Број 41/20-04

Датум: 20.10.2020. године

КОВАЧИЦА

На основу члана 14. и члана 15. Закона о заштити становништва од заразних болести (“Сл. гласник РС” бр.15/2016, 68/2020.) и члана 29. Закона о смањењу ризика од катастрофа и управљању ванредним ситуацијама („Сл.гласник РС“ бр.87/2018), а ради спречавања епидемије Covid-19 на територији Општине Ковачица, Штаб за ванредне ситуације општине Ковачица , на телефонској седници одржаној 20. октобра 2020. године донео је

**Закључак**

О раду угоститљских објеката на територији општине Ковачица

Штаб за ванредне ситуације општине Ковачица, на телефонској седници одржаној 20. октобра 2020. године, ради усклађивања са мерама кризног штаба Владе Републике Србије, а ради спречавања епидемије Covid-19 на територији Општине Ковачица је донео закључак да се у угоститељском објекту у затвореном простору, број гостију ограничава на минимално 4 квадратна метра корисне површине по госту, а у делу отвореног простора (летњим баштама) број гостију се ограничава на минимално 2 квадратна метра површине баште по госту.

Особље све време мора да користи заштитну маску. Гост не користи заштитну маску само док седи за столом. Приликом доласка, одласка, одласка у тоалет и слично гост је у обавези да користи заштитну маску.

Рад угоститељских објеката на територији општине Ковачица се дозвољава уз поштовање свих наведених мера заштите. Радно време угоститељских објеката ограничава се тако да угоститељски објекти и ноћни клубови неће радити од 23:00 часа до 06:00 часова наредног дана.

За спровођење закључка стараће се надлежни органи општине Ковачица.

Закључак ступа на снагу 20.10.2020.године.

Закључак објавити на сајту општине Ковачица и средствима јавног информисања.

Командант Ш В/С :

Јарослав Хрубик